****

**ประกาศสำนักงานสาธารณสุขอำเภอพุทไธสง**

**เรื่อง มาตรการการป้องกันการรับสินบนเพื่อป้องกันการทุจริตและประพฤติมิชอบ**

รัฐบาลกำหนดให้การป้องกันปราบปรามการทุจริตและประพฤติมิชอบ เป็นนโยบายสำคัญและถือเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลที่เป็นรูปธรรมสำนักงานสาธารณสุขอำเภอพุทไธสง จังหวัดบุรีรัมย์ ในฐานะเป็นหน่วยงานของรัฐในการผลักดันนโยบายไปสู่การปฏิบัติที่เป็นรูปธรรม จึงได้กำหนดมาตรการป้องกันการรับสินบนทุกรูปแบบเพื่อป้องกันการทุจริตและประพฤติมิชอบ ทั้งนี้เพื่อให้การปฏิบัติงานของบุคลากรของสำนักงานสาธารณสุขอำเภอแคนดง เป็นไปตามหลักธรรมาภิบาล ทุกภารกิจต้องโปร่งใส เป็นธรรม ตรวจสอบได้ ปลอดจากทุจริต โดยมีแนวทางปฏิบัติ ดังนี้

๑. บุคลากรในสังกัดของสำนักงานสาธารณสุขอำเภอพุทไธสง จังหวัดบุรีรัมย์ ต้องปฏิบัติงานตามมาตรการนี้โดยไม่เข้าไปเกี่ยวข้องกับการรับหรือให้สินบนไม่ว่าทางตรงหรือทางอ้อม

๒. บุคลากรในสังกัดของสำนักงานสาธารณสุขอำเภอแคนดง จะต้องไม่เรียกร้อง จัดหา หรือรับสินบนเพื่อประโยชน์ส่วนตนหรือประโยชน์ของสำนักงานสาธารณสุขอำเภอแคนดง หรือประโยชน์ของผู้เกี่ยวข้องกับสำนักงานสาธารณสุขอำเภอพุทไธสง จังหวัดบุรีรัมย์ หรือประโยชน์ของผู้ที่เกี่ยวข้องกับตน ไม่ว่าจะเป็นคนในครอบครัว เพื่อน หรือผู้ที่มีส่วนเกี่ยวข้องในลักษณะอื่นใด

๓. บุคลากรในสังกัดของสำนักงานสาธารณสุขอำเภอพุทไธสง จังหวัดบุรีรัมย์ จะต้องไม่เสนอว่าจะทำให้สัญญาว่าจะทำให้ หรือรับสินบนจากเจ้าหน้าที่ภาคเอกชน หรี่อบุคคลอื่นใด โดยมีจุดประสงค์เพื่อจูงใจให้กระทำการ ไม่กระทำการ หรือประวิงการกระทำอันมิชอบด้วยหน้าที่และกฎหมาย

๔. เมื่อผู้ใดพบเห็นการกระทำที่เข้าข่ายเป็นการรับหรือให้สินบน จะต้องรายงานผู้บังคับบัญชา หรือตามช่องทางการรับเรื่องร้องเรียน

๕. สำนักงานสาธารณสุขอำเภอพุทไธสง จังหวัดบุรีรัมย์ คำนึงถึงความเป็นธรรมและปกป้องเจ้าหน้าที่ที่ปฏิเสธการรับหรือให้สินบน โดยจะไม่ดำเนินด้านลบต่อเจ้าหน้าที่ผู้นั้น

๖. สำหรับการจัดซื้อจัดจ้าง ห้ามมีการรับหรือให้สินบนในการดำเนินการจัดซื้อจัดจ้างทุกชนิดการดำเนินการต้องเป็นไปอย่างโปร่งใส ชื่อสัตย์ ตรวจสอบได้และอยู่ภายใต้กฎหมายและกฎระเบียบที่เกี่ยวข้อง

๗. ให้งานบริหาร กลุ่มงานบริหารทั่วไป สำนักงานสาธารณสุขอำเภอพุทไธสง จังหวัดบุรีรัมย์ จัดทำสรุปผลมาตรการป้องกันการรับสินบนเพื่อป้องกันการทุจริตและประพฤติมิชอบ เสนอต่อสาธารณสุขอำเภอพุทไธสง ทุก ๖ เดือน

จึงประกาศให้ทราบ และถือปฏิบัติตามประกาศและแนวทางปฏิบัติการป้องกันการรับสินบน

ประกาศ ณ วันที่ เดือน พ.ศ. ๒๕๖8

(นางศรีวิกา เล็กสิงห์โต)

สาธารณสุขอำเภอพุทไธสง

**กรอบแนวทางการป้องกันการรับสินบน สำนักงานสาธารณสุขอำเภอพุทไธสง จังหวัดบุรีรัมย์**

|  |  |
| --- | --- |
|  | **มาตรการป้องกันการรับสินบน** |
| ๑. ประกาศตนเป็นหน่วยงานที่เจ้าหน้าที่ของรัฐทุกคนไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) | - เจ้าหน้าที่ของรัฐจะให้ของขวัญแก่ผู้บังคับบัญชาหรือครอบครัวของผู้บังคับบัญชานอกเหนือจากกรณีปกติประเพณีนิยมที่มีการให้ของขวัญแก่กันมีได้  - ห้ามทำการเรี่ยไรเงินหรือทรัพย์สินเพื่อมอบให้หรือจัดหาของขวัญให้ผู้บังคับบัญชาหรือบุคคลในครอบครัวของผู้บังคับบัญชา  - ห้ามมีให้เจ้าหน้าที่ของรัฐรับทรัพย์สินหรือประโยชน์อื่นใดจากบุคคล นอกเหนือจากทรัพย์สินหรือประโยชน์อันควรได้ตามกฎหมายห้ามรับทรัพย์สินหรือประโยชน์อื่นใดซึ่งไม่ใช่ญาติ มีราคาหรือมูลคำในการรับแต่ละคนแต่ละโอกาสเกิน ๓,๐๐๐ บาท  - ห้ามเจ้าหน้าที่ของรัฐเรียกรับหรือยอมจะรับ หรือยอมให้ผู้อื่นเรียกรับหรือยอมจะรับของขวัญแทนตนหรือญาติของตน ไม่ว่าก่อนหรือหลังดำรงตำแหน่งหรือปฏิบัติหน้าที่ไม่ว่าจะเกี่ยวข้องหรือไม่เกี่ยวข้องกับการปฏิบัติหน้าที่หรือไม่ก็ตาม เว้นแต่เป็นการให้โดยธรรมจรรยา  - ใช้บัตรอวยพร การลงนามในสมุดอวยพรแทนการให้ของขวัญ  - ปฏิบัติตามประมวลจริยธรรมข้าราชการพลเรือนและจรรยาข้าราชการอย่างเคร่งครัดกฎหมายและระเบียบที่เกี่ยวข้อง  ๑. ระเบียบสำนักนายกรัฐมนตรี ว่าด้วยการให้หรือรับของขวัญของเจ้าหน้าที่ของรัฐ  พ.ศ.๒๕44  2.มติคณะรัฐมนตรี เมื่อวันที่ ๗ มกราคม ๒๕๔๐  ๓. ประมวลจริยธรรมข้าราชการพลเรือน, จรรยาข้าราชการ  ๔. ประกาศคณะกรรมการป้องกันและปราบปรามการทุจริตแห่งชาติ เรื่องหลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ของรัฐ พ.ศ.๒๕๔๓ |
| 2.กระบวนการจัดซื้อจัดจ้าง | - การจัดซื้อจัดจ้าง หากได้ส่วนลดหรือได้ส่วนแถมต้องให้ส่วนลดหรือส่วนแถมเป็นราคาสุทธิ  -ห้ามเจ้าหน้าที่หรือกองทุนรับเงินจากผู้ใดโดยมีเงื่อนไขแลกกับการจัดซื้อจัดจ้าง  -ห้ามเจ้าหน้าที่เรียกรับผลประโยชน์จากคู่สัญญาที่ทำการจัดซื้อจัดจ้าง  - ปฏิบัติตาม พรบ.จัดซื้อจัดจ้างและระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ อย่างเคร่งครัด  -ปฏิบัติตามประกาสคณะกรรมการความร่วมมือป้องกันการทุจริต เรื่อง มาตรการขั้นต่ำของนโยบายและแนวทางป้องกันการทุจริตในการจัดซื้อจัดจ้างที่ผู้ประกอบการต้องจัดให้มีตามมาตรา ๑๙ แห่ง พรบ.จัดซื้อจัดจ้างและการบริหารพัสดุภาครัฐ พ.ศ. ๒๕๖๐  -ห้ามเจ้าหน้าที่กระทำการใด ๆ ที่เป็นการจูงใจหรือเสนอ หรือสัญญาว่าจะให้หรือให้เพื่อให้ได้มาซึ่งสินบนจากเจ้าหน้าที่ภาคเอกชนหรือบุคคลอื่นใด โดยมีจุดประสงค์เพื่อลูงใจให้กระทำการ ไม่กระทำการหรือประวิงการกระทำอันขัดต่อจริยธรรม จรรยาบรรณของหน่วยงานและมิชอบด้วยกฎหมาย  -การจัดซื้อจัดจ้างทุกประเภท ห้ามมิให้มีการสินบนหรือให้สินบนจากการดำเนินการ  จัดซื้อจัดจ้าง จะต้องดำเนินการด้วยความโปร่งใส ชื่อสัตย์ ตรวจสอบได้ ภายใต้กฎหมาย  กฎและระเบียบที่เกี่ยวข้องโดยเคร่งครัด |
| 3.การรับเงินบริจาคและทรัพย์สินบริจาค  4.มาตรการการป้องกันการทุจริตและแก้ไขการกระทำผิดวินัยของเจ้าหน้าที่รัฐในสังกัดสำนักงานปลัดกระทรวงสาธารณสุข | -ปฏิบัติตามระเบียบกระทรวงสาธารณสุข ว่าด้วยเงินบริจาคและทรัพย์สินบริจาคของหน่วยบริการ พ.ศ. ๒๕๖๑ อย่างเคร่งครัด  -ปฏิบัติตามระเบียบกระทรวงสาธารณสุข ว่าด้วยวิธีปฏิบัติเกี่ยวกับการจัดซื้อจัดจ้างและการพัสดุโดยใช้เงินบริจาคของหน่วยบริการในสังกัดกระทรวงสาธารณสุข พ.ศ. ๒๕๖๑ อย่างเคร่งครัด  - การดำเนินการ ดังต่อไปนี้ จะต้องดำเนินการโดยคณะกรรมการบริหารเงินบริจาคและทรัพย์สินบริจาคของหน่วยงาน  ๑. วางแผนการรับบริจาคเงินและทรัพย์สินที่มีผู้บริจาค  ๒. พิจารณาการรับบริจาคเงินและทรัพย์สินที่มีผู้บริจาค  ๓. วางแผนการใช้จ่ายเงินและทรัพย์สินที่มีผู้บริจาค  ๔. จัดทำรายงานการรับ - จ่ายเงินและทรัพย์สินที่มีผู้บริจาค  . ติดตามและตรวจสอบการรับ - จ่ายเงินและทรัพย์สินที่มีผู้บริจาค  ห้ามรับเงินหรือทรัพย์สินที่ผู้บริจาคประสงค์เพื่อแลกเปลี่ยนผลประโยชน์ หรือมีเงื่อนไข  ผูกพันที่จะให้ประโยชน์แก่ผู้ใดโดยเฉพาะ  -ประกาศสำนักงานสาธารณสุขอำเภอพุทไธสง จังหวัดบุรีรัมย์ เรื่อง มาตรการป้องกันการทุจริตและแก้ไข  การกระทำผิดวินัยของเจ้าหน้าที่รัฐในสังกัด |
| 4.1 มาตรการการใช้รถราชการ  4.2 มาตรการการเบิกค่าตอบแทน  4.3 มาตรการการจัดทำโครงการฝึกอบรม ศึกษาดูงาน ประชุมและสัมนาตามกฎหมายที่กำหนด  4.4 มาตรการการจัดหาพัสดุ  ๕. มาตรการจัดสวัสดิการภายในสถานพยาบาล | -เจ้าหน้าที่ทุกหน่วยงานทุกระดับ รับทราบและถือปฏิบัติตามระเบียบสำนักนายกรัฐมนตรีว่าด้วยรถราชการ พ.ศ. ๒๕๒๓ และที่แก้ไขเพิ่มเติม และระเบียบสำนักงานสาธารณสุขว่าด้วยหลักเกณฑ์การใช้ การเก็บรักษา การซ่อมบำรุงรถส่วนกลางและรถรับรอง พ.ศ.๒๕๒๖ อย่างเคร่งครัด  -ห้ามนำรถราชการไปใช้ส่วนตัว  -ฝ่ายบริหารทั่วไปสามารถตรวจสอบการใช้รถราชการได้ รวมถึงควบคุมการใช้น้ำมันรถได้  -ตรวจสอบเอกสารการเบิกเงิน ตามระเบียบการเบิกค่าตอบแทนนอกเวลาราชการตามคำสั่งที่ได้รับอนุมัติให้ปฏิบัติงาน รวมถึงการตรวจสอบการเบิก - จ่าย ไม่ให้มีกรณีเบิก -จ่ายซ้ำซ้อน  - การจัดทำโครงการฝึกอบรม ศึกษาดูงาน ประชุมและสัมมนาต่าง ๆ จะต้องมีเป้าหมายรายละเอียดการประชุมและสัมมนาที่สอดคล้องกับการแก้ปัญหาและพัฒนางานของหน่วยงานหรือองค์กรอย่างชัดเจน  -การเบิกจ่ายค่าใช้จ่ายต่าง ๆ จะต้องเป็นไปตามผลการดำเนินงานที่เป็นจริงทั้งด้านกิจกรรมต่าง ๆ จำนวนผู้เข้าอบรม ระยะเวลาและการจัดต่าง ( ที่สอดคล้องและเป็นไปตามระเบียบการจ่ายและข้อกำหนดที่เกี่ยวข้อง  - กำกับ ดูแล ตรวจสอบและกำชับเจ้าหน้าที่หัสดุ ที่มีหน้าที่จัดซื้อจัดจ้างให้ปฏิบัติตามพรบ.การจัดซื้อจัดจ้างและการบริหารพัสดุภาครัฐ พ.ศ. ๒๕๖0 กฎกระทรวงและระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ อย่างเคร่งครัด  -กำชับให้เจ้าหน้าที่ผู้เกี่ยวข้องปฏิบัติตามคู่มือการดำเนินการจัดสวัสดิการของหน่วยบริการในสังกัดสำนักงานปลัดกระทรวงสาธารณสุขอย่างเคร่งครัด |

**การกำกับติดตามและประเมินมาตรการ**

๑. สำนักงานสาธารณสุขอำเภอพุทไธสง จังหวัดบุรีรัมย์ จะจัดให้มีการตรวจสอบ กำกับ ติดตามและประเมินผลมาตรการการต่อต้านการให้และรับสินบนให้มีความเหมาะสมและท้นต่อสถานการณ์

๒. สำนักงานสาธารณสุขอำเภอพุทไธสง จังหวัดบุรีรัมย์ จะจัดให้มีการประเมินและปรับปรุงมาตรการตามความเหมาะสม อย่างน้อยปีละ ๑ ครั้ง หรือเมื่อมีการเปลี่ยนแปลงของปัจจัยภายนอกที่มีนัยสำคัญ เช่น การแก้ไขรัฐธรรมนูญว่าด้วยการป้องกันและปราบปรามการทุจริตและกฎหมาย ระเบียบ ข้อบังคับที่เกี่ยวข้อง